Rózbork

Rózbork ( RothenburgWalter Wenzel: Oberlausitzer Ortsnamenbuch. LND, Budyšin 2008, str. 150.) je městačko w sewjernym dźělu sakskeho wokrjesa Zhorjelc. Leži 160 m nad mórskej hładźinu při Łužiskej Nysy a tuž blisko pólskeje hranicy. Ma wokoło 5.100 wobydlerjow.


Přez město wjedźe kolesowanska šćežka Wódra-Nysa.

K městu słušeja nimo Rózborka (z Nowej Wsu) tež wjesne dźěle Bremenhain, Geheege, Husmanecy, Łodnjow, Neusorge, Nieder-Neundorf a Steinbach.

 Stawizny 
Městačko naspomni so prěni raz w lěće 1268 jako civitas Rotenberg. Hišće hač do druheje połojcy 17. lětstotka rěčeše so w Rózborku tež serbsce, byrnjež prawdźepodobnje po reformaciji žane serbske kemše hižo njeměli. Hakle w lěće 1931 wottorhana kapałka při kěrchowje mjenowaše so we wobchadnej rěči hišće hač do nowšeho časa „Wendenkapelle“.Frido Mětšk: Zur Frage der deutsch-sorbischen Sprachgrenzen des 16. Jahrhunderts im Markgraftum Oberlausitz und im Amte Stolpen. W: Lětopis, rjad B, čisło 7 (1960), LND, Budyšin 1960, str. 83–132.

 Politika 
Město słuša k sakskemu wólbnemu wokrjesej 57 (Zhorjelc 1) a k zwjazkowemu wólbnemu wokrjesej 157 (Zhorjelc).

 Žórła 

 Wotkazaj 



Kategorija:Rózbork
Kategorija:Město w Sakskej
Kategorija:Sydlišćo w Hornjej Łužicy
Kategorija:Sydlišćo při Łužiskej Nysy
Kategorija:Wokrjes Zhorjelc
Kategorija:Prěnje naspomnjenje 1268